title: Área metropolitana de Miami
text: Como la población del sur de Florida axúntase principalmente nuna faza estrencha de tierra asitiada ente l'océanu Atlánticu y los Everglades, l'área urbanizada de Miami (esto ye, la superficie de construcción continua, ensin separtación ente nucleos urbanos) tien 160 km de llargor, de sur a norte, con un anchor máximu, d'este a oeste, de 32 km y mínimu de 8 km. Esto convierte a Metro Miami na segunda área estadística metropolitana más estensa del país, namái per detrás del área metropolitana de Nueva York. Amás d'eso, yera la octava área urbana con mayor densidá de población del país nel censu de 2000. Tenía daquella 4.919.036 habitantes en 2.890 km², esto ye, 1.701,7 hab/km², con llugares como les ciudaes de Miami y Hialeah con densidaes perriba de los 3.800 hab/km².